Kvalifikacije za UEFA Ligu prvaka 2000/2001.
Kvalifikacije za UEFA Ligu prvaka 2000/2001. je bilo nogometno takmičenje igrano u sklopu kvalifikacija za Ligu prvaka 2000/01. Kvalifikacije za UEFA Ligu prvaka 2000/2001. bile su podijeljene u tri kvalifikacijska kruga. Pobjedničke ekipe u prvom kvalifikacijskom krugu stekle su pravo nastupa u drugom kvalifikacijskom krugu. Isti model takmičenja primjenjen je i u drugom krugu kvalifikacija. Poražene ekipe prvog i drugog kvalifikacijskog kruga okončale su takmičenje, za razliku od poraženih ekipa u trećem kvalifikacijskom krugu koje su takmičenje nastavile u prvom krugu Kupa UEFA 2000/01. Takmičenje je igrano u terminima: 12. i 19. jula, 26. jula i 2. augusta te 7/8/9. i 22/23. augusta 2000. godine. U prvu grupnu fazu Lige prvaka 2000/01. kroz kvalifikacije plasiralo se 16 ekipa od ukupno 56 ekipa koliko ih je nastupilo u kvalifikacijama. Ostalih 16 ekipa imalo je direktan plasman u prvoj grupnoj fazi takmičenja. Aktuelni prvak iz prethodne sezone imao je rezervisano mjesto za učešće u prvoj grupnoj fazi takmičenja dok je ostalih 15 ekipa pripalo ekipama koje dolaze iz najjačih nogometnih saveza koji su određeni na osnovu UEFA koeficijenta.